Her er greia med fiskehistorier.
De starter alltid på en båt.
Det var en kvelende varm dag i Florida.
Man ville ikke trodd det av det dyre utstyret,
men James Mayberry hadde aldri fisket før.
- Festet? Er det bra? - Bra? Sånn.
- Ja. Da gjør vi det. - Vi starter.
De sier at du alltid husker første gang.
Lou! Louisa! Jeg har fortsatt ikke den ølen.
- Kan vi fikse det? - OK.
Jeg sa OK.
Fint med bryllupsreiser. Gjør en varm om hjertet.
Du er morsom å snakke med. Du gnistrer.
Har fisk! Nå er vi der!
Herregud.
Kan du gi meg litt plass? Jeg har en fisk. Jeg har den.
Få den opp. Der er den.
Ja! Hal den inn.
- Hva i helvete? - Herregud!
- Hva er det? - Det er ikke en fisk.
- Herregud. - Det er ikke en fisk.
Det kan jeg se.
- Se på fingeren hans. - Sjukt!
Tror du en hai tok ham? Jeg tenker hvithai.
Jeg har sett mange haiprogrammer. Man sitter og slapper man av, og så pang!
- Tygd til mos. - Jeg må melde fra til Kystvakten.
Jeg må tekste vennene mine. Muggo kommer til å gjøre på seg.
Vi skal jo skape minner.
Ja.
Andrew Yancys telefon hadde ringt hele morgenen,
men han valgte å ignorere den. Dagen var for fin.
Han var en enkel mann, og derfor nøt han enkle gleder.
En god drink nå og da. En stol med utsikt.
Og viktigst av alt et sted å kalle hjemme. Han elsket nesten alt sammen.
Han hadde ikke noe imot en og annen uventet gjest
som gomlet på buskene hans.
Dette var lykkestedet hans.
Yancy, tar du telefonen iblant?
Rolig, trampefot. Se på den kjekkasen her borte.
Sånne er fulle av flått.
Herregud.
Det foregår så mye bygging for tiden at floridahjorten knapt viser seg.
Er ikke det stedet digert? Jeg skal brenne det ned.
Ikke brenn det ned.
Jeg skal sjekke at det ikke er noen inne.
OK. Brenn det. Sonny vil at du skal ta en tur til Miami.
Høydegrensen her er 10 meter, og den dritten er 15 meter.
Sånn er det i The Keys. Ingen følger byggelovene.
OK. Du, Miami, litt politiarbeid.
- Inn og ut. - Jeg kan ikke, Ro.
- Jeg er ikke etterforsker lenger. - Må vi ta denne dansen?
Hvem danser? Jeg er suspendert. Hvordan danser jeg?
- Det er fram og tilbake. - Det er ikke det.
Du vil veldig gjerne ha jobben tilbake, ikke sant?
- Ja. - Jeg har noe i bilen min
som sheriffen vil at du skal kjøre til Miami.
- Se. Jeg sovner. Jeg er så trøtt. - Du har stoltheten din, ja.
Så hvis du vil late som du ikke vil gjøre dette ærendet, er det greit.
Men jeg står ikke her i evigheter med pikken hånda.
Folk kan ikke suspendere meg, og så vente ting av meg.
Er det Barbancourt?
Heldigvis. Men jeg har ikke noe glass til deg.
Jeg tar ditt.
Yancy og Ro var partnere før han ble suspendert,
og iblant er det verre enn å være gift.
Med årene lærte Ro hvordan han skulle få det han ville av sin venn.
Det krevde bare litt tålmodighet.
Så hva er i bilen?
- Var det alt de fant? - Hodet er i passasjersetet.
Er du for gretten til å svare, så si: "Jeg er for gretten til å svare."
Rettsmedisineren sa: "Offeret var en hvit mann midt i 40-åra."
Det med langfingeren var nok "tilfeldig rigor mortis."
- Men han tok bilde med den. - For en tulling.
Jeg er sent ute til Natalias fotballkamp.
Jeg skulle gjerne blitt med, men jeg gjør heller hva som helst
annet enn å se barn spille fotball. Jeg tar den.
Gjør meg en tjeneste. Ikke lek trener. Ikke noe raseri og brøling.
Du er puertorikaner, men gjør ditt beste.
Lar du den stå ute i natt? Det er bevis.
- Hvem vil rappe en arm? - Vaskebjørner? De har små fingre.
Greit. Jeg tar den med inn.
Takk. Ring når du kommer til Miami.
Hører ikke. Jeg er ferdig med å snakke.
Som jeg sa, som et ektepar.
Glad i deg.
Jeg kan ikke ha armen her. Negativ oppmerksomhet er ikke bra.
- Det vil skade turismen. - Drittpreik.
Sheriffen het Sonny Summers.
Han fikk jobben fordi han var den eneste kandidaten som ikke satt inne.
Den flytende armen kan ikke skade turismen.
Ingenting kan holde de idiotene oppe fra vannet.
Stranda på Rickenbacker Causeway er full av kloakk.
Likevel er folk der hver dag og svømmer rundt i dritt, Sonny.
Dette er annerledes.
Klovnen som fisket den opp, har lagt ut bilde på sosiale medier.
JAMES TOK EN SVÆRING
- Pokker. Jeg skal ta rumpa på dette. - Rotta. Man tar rotta på ting.
Kanskje du gjør det. Armen må bort.
Det var ganske usannsynlig at lemmet skulle flyte rundt her nede.
- Golfstrømmen går nordover. - Sier du det? Jeg ble født her.
- Hva om Miami ikke tar imot armen? - Overtal dem.
I morgen kunngjør jeg at etterforskningen er overlatt til politiet
i Miami-Dade County.
- Jeg stoler på deg. - Det virker ikke smart.
Hør her. Jeg drar dit på én betingelse.
Jeg dør hjemme.
Du må oppheve suspensjonen.
Snakk med kjæresten din. Bonnie er ditt problem.
Hun nølte ikke med å fortelle statsadvokaten at du angrep mannen hennes.
Det er derfor jeg aldri tenker med pikken.
Du er kjent for det. Null pikk-tenking. Vår kjærlighet er som en farende komet.
Det er hennes ord, ikke mine. Men pent. Det kan være fra en bok hun ga meg.
- Få armen vekk herfra. - Hun gir meg bøker.
FERSKE KRABBER
Yancy likte ikke å kjøre til Miami. Mange vonde minner der oppe.
Men det kjentes godt å gjøre politiarbeid. Det var lenge siden sist.
MIAMI METRO POLITIKAMMER
Hei. Hvordan går det?
Det går. Kan jeg hjelpe deg?
Jeg heter Andrew Yancy. Jeg kommer fra The Keys.
Forsyn deg med iskrem, men la krabbene være.
- Jeg skal spise dem senere. - OK.
Det er tilfeldig rigor mortis. Det er rart å si det, for du vet det sikkert.
Du har mye albuerom her. Må være en fin arbeidsplass.
Som åpen planløsning.
Alle vil ha det sånn på jobben nå. Mer åpent, mindre lukket.
Jeg har ikke noe imot likhus. Særlig om sommeren. Kjølige.
Alltid rundt 16 grader.
Beklager. Jeg glemte å spørre om hva du synes om likhus.
Er du slem eller morsom?
- Slemt morsom. Vær så snill. - Fullstendig.
Jeg er ingen haiekspert. Må nok plage en marinbiolog om den.
OK, dr. Rosa Campesino. Jeg liker navnet ditt.
Jeg føler meg velsignet. Du kom med denne helt fra The Keys fordi…
Sheriffen min tror at denne legemsdelen
kan tilhøre et av ofrene deres, og at det kan bli her i Miami,
der avrevne armer er en hverdagslig greie. Vær så snill.
- Jeg har fylkets liste over kroppsdeler. - OK?
Ingen av dem matcher en mørkhåret, hvit mann i 40-åra.
Helvete.
Helvete, ja. La du merke til at klokken mangler?
Ser du her? Hvis noen har tatt den, kan det gjøre dette til drap.
Sheriffen min kommer ikke til å like ordet drap.
Kanskje haien som maltrakterte jævelen, liker klokker også.
Hvis noen tok klokken, hvorfor tok de ikke gifteringen også?
Det ser ut som platina.
- Se på deg. Har et godt poeng. - Det er ikke første gang. Spør folk.
Overarmsbeinet er temmelig skadet.
Kanskje fyren dro på fisketur alene.
Han er en ensom kar. Han rygget inn i båtpropellen.
- Det var sånn bestefar døde. - Nei.
Nei, han lever. Men det kunne ha skjedd.
Ja, kanskje. Det ligner litt på en propellskade.
Definitivt propell-lignende, om ikke helt propell.
- Du er god. - Men ikke mitt problem.
Du piner meg, Rosa. Ikke si det jeg tror du kommer til å si.
Beklager, ikke min sak.
Å fleipe med de døde betyr veldig mye uflaks.
Mango. Bra.
Du er ikke komplett idiot likevel.
Ja. Mango er de beste.
Ta den med tilbake til The Keys. Se om noen leter etter en savnet ektemann.
Hva om ingen kommer?
Det er kalde saker når ekte kjærlighet går i dass.
- Helt sant. - Elsker alt ved deg
og dette stedet, bortsett fra at du ikke tok armen.
Ha det.
Overraskelse. De tok ikke armen. Hva vil du at jeg skal gjøre?
Ballen. Natalia. Ta ballen!
Ikke skrik til henne. Legg til "glad i deg".
Med samme energi som du kjeftet med, hissigproppen.
- Glad i deg! - Det er bedre.
Hva skal jeg gjøre med greia?
Kjølebagen begynner å lukte gammel løk, og ikke god løk.
- Hele bilen stinker død. - Sleng den et sted.
De bør ikke påstå at kjølebagen holder lukt inne, for det gjør den ikke.
Hør her.
Du fikk meg til å kjøre rundt med en kjølebag som ikke holder det den lover.
Herregud. Fokuser. Ta 905 gjennom North Key Largo.
Der er det kanaler fulle av sultne krokodiller.
Jeg vet ikke. Jeg skal tenke på det, Ro.
Ikke gjør det. Når har tenking endt godt for deg?
Hvorfor vil du det? Du oppfører deg som om det var din svigermors arm,
- men hva om det var din mors? - Kom igjen.
Ingen kommer til å hente den, og Sonny vil ha den vekk.
Hva om det ikke var en ulykke? Det føles ikke riktig.
Jeg ber deg. For en gangs skyld, gjør ditt eget beste.
Kast armen og kom hjem.
For å få jobben tilbake måtte han bare holde seg unna trøbbel.
Dessverre virket det som trøbbel alltid lette etter ham.
Det lukter godt.
- Jeg åpner vinen. - Har du fortsatt tenkt å vitne mot meg?
OK.
- Jeg har noe til deg. - Fint. En bok.
Hvorfor skjer dette alltid?
Du vil elske den. Det er som om den er om deg.
Den ser lang ut. Jeg er ikke så komplisert.
2009, Bordeaux. Jeg skulle ha dekantert den.
- Små slurker. - Beklager.
Så hvor er legen?
Cliff er i Lauderdale.
- Han skal i et møte med bankfolkene våre. - Må være fint å ha bankfolk.
Ikke vær kjedelig.
- Hvorfor skiller han seg ikke fra deg? - Cliff tilber meg.
Selv etter at han knep oss sammen?
- Er det sant? - Ja.
Jeg er lett å tilgi, Andrew.
Jeg tror Sonny ville opphevet suspensjonen
hvis du fikk Cliff til å trekke anmeldelsen.
Det var derfor du inviterte meg.
Det er ikke sant. Jeg har invitert deg hver kveld denne uken.
Ja. Unnskyld.
Jeg har ikke ringt deg tilbake fordi det vi har her,
har nådd en naturlig slutt.
En rettssak ville vært pinlig for alle. Særlig mannen din, det angivelige offeret.
Angivelige?
Mener du det, Andrew?
Hva i helvete?
Jeg var ikke det eneste vitnet.
Alle hørte ham skrike "stopp, stopp, stopp!"
- Han kalte deg en hore før det. - Jeg var utro mot ham!
Og han slo deg.
- Hardt. - Det er virkelig en god årgang.
Jeg bør nok gå.
- Du burde dekantert den. - Vi drakk opp godsakene.
Dette er fra en boks i garasjen.
Etterforskeren i meg skjønner hvorfor Cliff ikke forlater deg.
Han er 60 år. Ingen snur seg etter ham.
Du kunne stoppet trafikken. Du er knapt 40.
- Førtito, og det vet du, men takk. - Men hvorfor forlater ikke du ham?
Han er en drittsekk. En pilletrillende dermatolog.
Du får mye i oppgjøret. Har han noe på deg?
Ikke mer enn jeg har på ham.
Du skulle sett internett-søkene hans. Han er pervo.
- Lar du deg kvele mens du onanerer? - En gang. Men det var ikke med vilje.
Jeg hadde på meg slips, og så snublet jeg.
Du vinner, Andrew. Jeg skal snakke med Cliff i morgen.
Takk.
Jeg liker å være etterforsker, og…
Og det er ikke mye jeg liker, så…
Ja.
Jeg trenger litt is i vinen. Du?
Ellers takk.
Andrew! Nei!
- Hvis er det? - Faen. Bonnie!
Det er ikke som du tror.
Det er det du tror, men jeg har en god forklaring.
Vent.
- Bonnie! - Hva har du gjort?
Jeg har ikke gjort noe. Du overreagerer!
Før jeg går lenger,
må jeg fortelle en liten historie om en ung mann på Bahamas.
Det er irriterende å forlate denne historien når den er blitt morsom,
men jeg lover at det vil gi mening til slutt. Bare vær tålmodig.
Man kan knapt forestille seg noen med et enklere liv enn Yancy.
Men det hadde Neville Stafford.
Dagene var fylt med fiske, spise fisken, og ikke stort annet.
Så lenge Neville hadde sin lille hytte i paradiset, hadde han det storveis.
Det var lykkestedet hans også.
Og du skjønner nok at akkurat som Yancy,
anså Neville naturen rundt seg som sine personlige venner.
Hei, småen.
Mr. Stafford.
- Neville. Hva vil du? - Kan vi ta en prat?
Heldigvis hadde Neville en kompis inne som backup.
Partnerskapet deres var også som et ekteskap.
Nei! Slem ape. Slem.
Herregud, gutt. Hvor fikk du den stygge saken fra?
Snakk pent, ellers gir Driggs deg juling.
Jeg vant ham i domino mot en gammel mann i Fresh Creek.
Han skyldte meg penger. Han sa: "Driggs er en av de trente apene
fra den siste Johnny Depp-piratfilmen de laget her."
Han sa at jeg kunne lære ham hva jeg enn ville.
Driggs… opp.
Opp. Opp, opp, opp!
Gamlingen jugde. Hva mener du med at jeg må forlate hjemmet mitt?
Vi har sendt varsler.
Jeg har fisket.
- I en måned? - Jeg liker å fiske.
De skal bygge et feriested her. En amerikansk herre ved navn Christopher.
- Han har kjøpt opp alt landet. - Jeg selger ikke.
Men det er ikke opp til deg. Halvsøsteren din Samara i Florida
er den offisielle forvalteren, og hun har solgt alt.
- Hvordan kan hun gjøre det? - Rolig. Hun må dele pengene med deg.
Feriestedet blir tipp-topp.
Det blir en tiki-bar, ferskvannsbassenger der borte, tennisbane og spa.
De vil kalle det Curly Tail Lane.
- Faren min kalte stedet Green Beach. - Kanskje før i tiden.
Han var redd for å fortelle hva han tenkte.
- Kan jeg ta en øl til? - Han kom over det.'
Forsvinn fra eiendommen min!
Han var ikke den eneste som følte at verden var ute etter ham.
For tiende gang, Bonnie, jeg har ikke partert noen. Ring meg tilbake.
Heldigvis hadde Yancy noen å la det gå ut over.
Finner ikke kundene huset?
Jeg sa det store gule.
Unnskyld meg.
Det er en død vaskebjørn i huset mitt.
Det var ikke nytt for Yancy.
- Hvordan endte den der? - Vet ikke.
Det ser ut som den er blitt overkjørt av en bil.
- I huset ditt? - Ja.
Jeg heter Evan Shook.
- Stor kar. - OK.
Jeg ringte Viltnemnda, men det kommer noen folk straks.
De kommer fra Dallas. Kan du hjelpe meg?
Greia er… Var det Evan Shook? Jeg skulle gjerne ha hjulpet deg.
Men det betyr uflaks å forstyrre et dødt dyr, og jeg vil ikke ha mer.
Uflaks? Mener du voodoo?
Det er en forbannelse. Du kan låne spaden min.
Nei! Den stinker som helvete.
Sikkert. Døde greier pleier å lukte vondt.
Faen.
- Hei, peace, bror! - Ja.
Yancy kjente den varme gløden av å få en fiende for livet.
Christina, står til?
- Hva skjer der borte? - Død vaskebjørn-situasjon.
Kult. Har du mat?
Jeg kom fordi Sonny sendte meg. Hva gjorde du med den armen?
Du ba meg kaste den i kanalen, så jeg kastet den.
- Har den fortsatt. - Tenkte jeg nok.
Du hører virkelig aldri på meg.
Men gode nyheter. En dame har meldt mannen sin savnet
- etter en båtulykke. - Det tok tid.
Hun var i Europa. Mannen dro til Bahamas på fisketur.
Her er det artige, hun vil ha den jævla armen.
Wow.
Hun vil ha kirkebegravelse, hele sulamitten.
- Hun vil begrave armen. - Det blir en liten kiste.
- De bruker nok vanlig størrelse. - Mye bortkastet treverk.
Jeg bør få mange poeng for dette av Sonny.
Forestill deg hvor stygg pressen blir hvis man mister en død manns arm.
Herregud, da.
Sonny sier til enken
at du er den autoriserte forvalteren av det uavhentede legemet eller noe sånt.
Hun heter Eve, som engelsk julaften.
- Stripling som i stripper. - Jeg hører.
Her er nummeret hennes. Møt henne, gi henne armen, og forsvinn.
- Ingen prating, ingen spørsmål. - Det føles som du advarer meg.
Vil du ha denne samtalen?
Jeg håpet det. Derfor sa jeg det. Iblant er det gøy å snakke.
Oppfør deg pent. Hun har mistet mannen sin.
- Kondolerer, Mrs. Stripling. - Takk. Det har vært grusomt.
Hvor vil du møtes?
Det er et kjøpesenter halvveis mellom oss.
Det blir lett å finne meg. Jeg har en blå lue.
Hei.
- Er du etterforsker Yancy? - Og du er vel Mrs. Stripling.
Det holder med Eve.
- Hei. - Hei.
Det føles som en narkohandel.
Jeg bør vel… ta en titt?
Det var sånn de fant den. Tilfeldig rigor mortis.
Jeg vet at det er rart. Det er veldig unikt, men…
Jeg vet ikke. Det er ubehagelig.
- Det er veldig ubehagelig. - Ja.
Det er hans ring. Det er definitivt ham. Dette suger.
- Faen! - Går det bra med deg?
Det føles ikke virkelig. Jeg er ved en Winn-Dixie…
…og ser på min manns arm. Jeg bare…
- Jeg tar den. - Jeg gjør det.
- Takk. - Fant de Nicks båt?
Nei. De fant bare noen puter og bensinkanner.
Det var en drivstofflekkasje åtte kilometer fra Sombrero fyr.
Noen andre om bord?
Bare min Nicky. Han var på vei til Cay Sal for å møte noen venner.
Yancy visste at det smarteste var å si adjø
til Eve Stripling og armen som luktet løk, og ikke se seg tilbake.
Vi setter oss i bilen.
- Beklager… - Bare noen spørsmål, rutine.
Jeg må dra.
- Når fikk du vite at Nick var savnet? - Jeg var i Paris.
Ja. Det var en bursdagsgave fra Nick. Det var disse også.
- Flotte. - Takk.
- De kostet 10 000. - Hvorfor hvisker vi?
Vet ikke.
Jeg hadde ikke hørt fra ham, men det er helt normalt.
Når han er på øyene, hører jeg ikke noe, for mobildekningen suger.
Han skulle komme hjem søndagen etter meg. Da han ikke kom, tenkte jeg først:
"Fiskingen går nok superbra." Jeg tenkte…
Hvorfor skriver du det ikke ned?
- Jeg husker det. - Du ville blitt en god servitør.
Det hører jeg ofte. Men jeg er en elendig servitør.
De sparket meg. Sa at jeg er for sosial. Jeg snakket for mye med gjestene.
Som jeg sa, dette er bare rutine.
Det ble onsdag, og fortsatt ingen Nick.
Og det var da Kystvakten fortalte hva de hadde funnet.
Han elsket den svartens fiskebåten.
Han døpte den Summer's Eve etter meg.
Det er også navnet på…
Glem det. Det var pent gjort.
Er vi ferdige?
Nesten. Hadde dere barn?
Nei. Han har en datter, da, og hun er helt…
…så skjønn.
Hun kommer til begravelsen på lørdag.
Det er fortsatt… Det virker ikke sant.
Igjen, kondolerer så mye.
Takk.
Du skulle sett det. Leppa var krøllet,
og hun peste litt, men det var ingen lyd.
Hva så?
Hun prøvde veldig hardt å gråte.
Så du sier at du så ansiktsuttrykket gjennom bilvinduet da bilen kjørte bort.
Jeg vet hva jeg så, Rosa. Jeg er sikker.
Jeg kan ta feil, for det var vanskelig å se.
Men hun sa at hun stikker til Bahamas noen dager for å være trist.
- Du vet ikke hvordan folk sørger. - Kom, Tilly. Kom, dummingen.
Vanligvis gjør de det ikke på strender.
Hei!
Nydelig dag i paradiset! Kom, jenta mi.
Greit. Du vet alt om alt.
Hva er det med alle stormskyene? Du ser ut som du er sint på verden.
I dag har jeg obdusert en 15 år gammel jente
som ble skutt på sin egen quinceañera i går av morens kjæreste.
Nå føler jeg meg som en drittsekk. Beklager, Rosa, det er tøft.
Det er en utfordrende dag.
Ja.
Vil du vite hva myndighetene har på Nick Stripling?
Ja.
Hvorfor kjørte du helt hit for å snakke med meg?
Hvorfor ikke sjekke filene på stasjonen?
Jeg kom ikke bare for å snakke med deg. Jeg var halvveis da jeg traff enken.
Så skal jeg spise middag med en venn, Tommy Biscayne.
Og jeg bør ikke snuse rundt på stasjonen nå.
Det siste var sant, ikke resten. Jeg kjenner ingen Tommy Biscayne.
Her.
Da han var 24, hadde han en liten rolle i en forsikringssvindel.
Krasjet biler inn i andre biler og sendte falske krav.
Det er lett å forfalske nakkesleng. Man trenger bare en luguber lege.
Men unge Nickys andel må ha vært liten.
Hva så?
Jeg prøver å forstå hvordan han hadde råd til harry diamantøredobber
- og båter. - Og savnede klokker.
Ja. Jeg må finne ut hva som skjedde med ham.
Jeg har sjekket deg.
- Var i drapsavsnittet. Miami. - Skyldig etter tiltalen.
- Hva skjedde? - Vi tar den historien en annen gang.
Jeg liker å jobbe i The Keys når jeg jobber.
Jeg er suspendert for tiden.
Vi tar den historien en annen gang, etter den forrige historien.
For tiden er jeg mest fokusert på å klatre ned stigen
så fort som mulig.
- Takk for oppmuntringen. - Ja.
En annen gang kan være nå hvis du er sulten. Hva med lunsj?
- Jeg er sammen med noen. - Kult. Det er gode nyheter.
Jeg lurte på om du var interessert i hvorfor jeg ble degradert så mange ganger.
Men… er han svær?
Skarpskytter. For SWAT.
Størrelsen betyr ikke noe hvis man skyter folk.
Det er mørket man må leve med. Takk, dr. Campesino.
Jeg er takknemlig. Pent.
Inntil nå hadde Neville levd et ganske stressfritt liv.
Driggs ville aldri innrømme det, men han var også lykkelig.
Men tanken på å miste huset var mer enn en oppvekker.
Det var som en tent kinaputt i rumpa. Og selv for en avslappet fyr som Neville
er det grenser for hvor langt man kan presse en mann før han tar igjen.
- Hei, broder. Hva i helvete gjør du? - Pisser i en bensintank.
Visste ikke at du kjørte den, Willy.
Jeg får lønn uansett. Når vi er ferdige her,
skal vi jobbe oss mot stranda og rive huset ditt.
Ante meg.
Vil du ha hjelp?
Ja.
Hva i helvete?
Hvorfor tar du ikke telefonen, Yancy?
Kom innom stasjonen når du er tilbake.
Resten av turen overbeviste Yancy seg selv om at det var gode nyheter.
Hvorfor vil Sonny snakke med meg? Hva har jeg gjort?
- Du vet hva du gjorde. - Nei.
Sonny pratet med Mrs. Stripling,
og hun har klaget over at du stilte masse spørsmål.
Å, det. Det begynner å demre for meg.
Så ringte assisterende rettsmedisiner i Miami.
Sa at du dro dit for å snuse rundt et mulig drap.
Sladret Rosa på meg? Jeg likte henne jo.
Nå er Sonny sinna. Seriøst sinna.
Jeg er suspendert alt. Hvor ille kan det være?
Jeg kan ikke ha deg rennende rundt overalt!
Er det forstått, gutt?
De gode nyhetene var vel at Yancy ikke var suspendert lenger.
Han var oppsagt.
De lot ham ikke beholde noe. Ikke engang verdigheten.
Han var heldig som hadde skyss hjem.
- Så du sjekker meldinger? - Jeg snakket med Cliff.
Så du tror ikke lenger at jeg er en mulig seriemorder. Det kommer jeg til å savne.
Han er sånn en sta, gammel slappikk.
Han vil bare at du skal bli straffet.
Kan du ikke si at du ikke vil ha rettssak, og godtar konsekvensene han bestemmer?
Hva han enn bestemmer?
Jeg er ingen jurist, men det virker som han får frie tøyler.
Andrew.
Det er ikke sånn problemer løses. Jeg kommer straks.
Kommer nå.
Det kan ikke bli rettssak, Andrew.
Hvis enkelte ting kommer ut, vil det ødelegge livet mitt.
Faen heller. Hva har Cliff på deg?
Hva har du gjort?
Du elsker å være helt, så sett i gang.
Ta kula for meg.
Som Frederic i Farvel til våpnene.
- Leste du en av bøkene jeg ga deg? - TV-en var i stykker.
Andrew… Det er nå jeg virkelig skulle ønske at du visste mitt virkelige navn.
Babe, bare så du vet det, jeg synes allerede at damer er så forvirrende.
Du trenger ikke å bruke falske navn.
- Herregud. - Og for tusende gang
tok Yancy farvel for alltid til sin framtidige tidligere kjæreste.
Dere er litt av et team.
Vaskebjørn på en spade, det kunne jeg klart.
Dere må dele tipsen. Tuller bare. Jeg tipser ikke.
Jeg kjenner fortsatt lukten. Eller er det odøren av hvordan huset ser ut?
Vet du hvorfor jeg må bytte utelysene med disse røde?
- Skilpaddeunger. - Hvem bryr seg om skilpaddeunger?
Mamma- og pappaskilpadder gjør det. Og jeg også.
Hva er hallikdressen til? Skal du på date?
Skal i begravelse. Blir nok artig.
Siden han mistet skiltet for et par timer siden,
visste Yancy at han ikke burde snust rundt i Nick Striplings begravelse.
Men der var han.
Gravplassen…
Hei, vennen min.
Du vet vel at det er en begravelse? Jeg ser musa di.
Dra til helvete.
- Hei, Simon. - Hei.
- Fin hatt. - Takk.
Takk, fader.
Du kan gjøre det kort, ikke bable i vei. Velsigne deg, fader.
La oss be.
Herren er min hyrde. Jeg mangler ikke noe.
Takk, Denise.
- Selvsagt. - Takk.
- Det var vakkert. - Hils Chad.
Dere ser ut som dere snart bryter sammen.
- Venner av avdøde? - Takk for at dere kom.
Dere er definitivt fra FBI. Hvorfor er dere interessert i Stripling-paret?
- Ikke vær en jævel. - Betyr uflaks å banne på en gravplass.
Eller er det å suge hverandre på gravplassen?
Ingen erting? Jeg trodde vi skulle erte. Tar dere ballen og går hjem? OK.
Ikke gråt over ham, for han er i trærne. Han er i luften.
NICHOLAS STRIPLING KJÆR EKTEMANN OG FAR
- Kondolerer så mye. - Var du en venn av faren min?
Jeg er etterforsker Yancy… Jeg mener at jeg var det.
Jeg hadde ansvar for din fars legeme.
Og jeg vil være tilgjengelig i tilfelle familien har noen spørsmål.
Fin hatt, forresten.
Av respekt hadde Caitlin sverget å bli til faren var stedt til hvile.
Hva i helvete?
De kan ikke spa over jord før alle de sørgende har gått.
Jeg vet ikke om det er sant. Jeg fant på det.
Vi går, Simon.
Ja, jeg hadde rett. Sett sånn.
Jeg har faktisk et spørsmål. Vi var på begravelsesbyrået, og pappas arm…
- Den… - Det er rigor mortis.
- Hva snakker du om? - Ja, de fikset det nok.
Hun mener gifteringen. Fortell ham det.
Eve byttet den. Den var av platina, nå er den 14 karat gult gull.
Kanskje, jeg vet ikke. Er det lov å stjele ringen hans?
Hun har rett til det. Men snakk med Eve om det hvis det plager deg.
Hun hater meg, og jeg hater henne. Hun er ei hurpe.
Vennen min.
Gå til bilen, Simon. Gå til bilen.
Imponerende.
Er du fortsatt på saken?
Det er ingen sak med mindre vi får ny informasjon. Det er ikke mer å gjøre.
Eve drepte faren min.
Hun myrdet faren min 100 prosent!
Hvorfor tror du det? Sa han noe? Var han ulykkelig?
Hvordan kan jeg vite det? Jeg har ikke snakket med jævelen på over et år.
Neville var usikker på hva han skulle gjøre,
men han visste én ting som alltid hjalp.
Vær så god, sjefen. Drikk.
Neville!
- Hvorfor kom du ikke til baren i går? - Jeg var hos Tanny.
- Hun tror jeg er rik nå, så det er fint. - Veldig fint.
Jeg spanderer hvis dere hjelper meg å hindre at de tar hjemmet mitt.
- Har dere noen ideer? - Jeg har en.
- Annet enn å pisse i bensintanker. - Nei.
Kom igjen, tenk.
- La oss bare drikke på det. - Ja.
Ja.
Hei, hei, hei, hei.
Brukte alle pengene på drikke til dere. Og dere gir meg ingen ideer.
Vi er dårlige investeringer.
Tror du på obia?
Obia? Snakker du om den voodoo-dritten? Gi deg.
Det er ikke bedre enn å betale en synsk.
- Ikke dummere enn fantasiene i Bibelen. - Vask munnen din.
Jeg sier bare at du kanskje besøker dragedronningen en dag?
Helt siden de var barn, hadde Neville og vennene hørt nifse historier
om dragedronningen og alle hennes magiske krefter.
Det er her hun bor. Familien hennes har vært på øya i årevis.
- Jeg vet ikke. - Du er redd henne.
- Nei. - Jeg er redd henne.
Det bør du være. Heksa er manneeter.
Det sies at hennes tre siste kjærester, unge og friske…
…er døde.
Ikke morsomt!
Det er nok åpenbart nå at Yancy ikke var god til å la ting ligge.
- Hva skylder jeg? - For jævelskap som dette?
- 300. - Jeg kan gi deg 250.
Greit, 250.
Men sørg for at fyren ringer meg når han vil ha det vekk.
Så klart. Du har super Yelp-skår. Du er den beste birøkteren herfra til Redlands.
- Ja. - Når eieren ringer,
- kan du la være å komme med en gang. - Det vil koste deg 20 ekstra.
Slutt med prutingen. Vi er ferdige.
Jeg slenger med resten av jointen. Utmerket gress. Det kalles Trainwreck.
- Det kalles hva? - Trainwreck.
Avtale. Kjør meg til byen, så spanderer jeg middag.
- Og drikke? - Vi er ferdige, Miguel.
Helvete.
Jeg skulle ikke ha ledd, så jeg ba om unnskyldning på den måten menn bør.
- Vær så god. - Takk.
Vet du hva slags hai som har mistet disse?
- Hammerhai. Eller en sitronhaiunge. - Det var det jeg også tenkte.
- Hvor fikk du dem fra? - De ble dratt ut av armen du fanget.
Hammerhai holder til på grunna.
Og offerets båt skal ha sunket på dypt vann.
Og jeg har aldri sett en hammerhai som kan vri av en manns arm.
Nei. Det er ikke mulig.
Et større problem, Andrew, er at det var min siste øl.
Blir du med til Half Shell?
Bestiller du en til meg? Jeg kommer snart.
Ja. Ha det gøy.
Nei da, jeg henter den selv. Ellers takk.
Bygde faren din huset?
Som fiskeskur. Jeg flyttet inn da han døde.
- Jeg kan ikke forestille meg det borte. - Snakk med dragedronningen.
- Du tror virkelig på de greiene. - Kanskje.
- Moren min gjorde det. - Moren min gjorde ikke det.
Dessuten er obia forbudt her.
Det er forbudt å røyke gress også. Det plager deg ikke.
Hør her.
Hvis du ikke prøver alt, kommer du til å angre.
Greit.
Bare ikke gjør henne sint.
De sier at hun kan forhekse de sterkeste menn.
Så det går nok bra med deg.
Hvis jeg dør,
- kommer spøkelset mitt etter deg. - Bra. Jeg er ensom.
Hun er dyr. Ta med penger. De må være pakket i gråpapir.
Og en flaske sprit i gave.
Og du trenger litt av utbyggerens klær.
Dragedronningen trengte visst noe som hadde berørt utbyggerens hud
for å kunne lage en god forbannelse.
Og uansett om Neville trodde på noe av det tøvet,
ville han være på den sikre siden.
Flink ape.
Den kvelden fikk Driggs så mange druer han ville ha og en øl.
Han fortjente det.
Finn solkremen og solbrillene, for i morgen blir det sol.
Jeg er Vær-Heather, og det var været.
- Hun har bomma i årevis. - Men fin å se på.
Faen, ja.
Disse er fra han der borte.
- Hvem er kompisen din? - Phinney. Var dekksgutt for meg.
Det var faktisk han som dro opp armen fra vannet.
Jaså, du?
Jepp.
For noen dager siden fikk han kjeft fordi han ikke spylte riggen, og han sluttet.
Han sa at han ikke trengte dritten min mer.
Nå sender han deg øl og østers?
Han brisker seg. Sa at han hadde kommet over mye penger.
- Hvordan? - Vet da faen.
MUSEMAGNET
Beklager at jeg forstyrrer,
men jeg har lett overalt etter Musemagneten.
Har dere sett ham?
- Her er jeg. - Ja.
Det er et flott smykke, for det forteller hvem du er.
- Det var det jeg sa. - Ikke sant?
- Ja. - Hva vil du?
- Bare takke for ølen. - De var til ham, og du var der, så…
Jeg hørte at du var på båten da de fant armen.
- Jeg har aldri hørt om noe sånt før. - Vel, det skjedde.
Jeg har et spørsmål. Si ifra hvis det ikke angår meg.
Hvordan får en arbeidsledig idiot som deg penger til bling og østers?
Er du snut?
Beklager. Jeg trodde ikke at han ville gå.
Bør nok ikke la ham være ute alene. Jentene kommer til å overfalle ham.
Ferdig med pommes fritesen? Jeg skal se hva Magneten driver med.
Hva i helvete vil du?
Helvete.
Hadde du spurt Neville en annen gang
om han trodde på dragedronningen og kreftene hennes,
ville han ha ledd og sagt nei.
Den er åpen.
Men da han var der selv…
…føltes det litt annerledes.
En av dere må snakke.
Jeg trenger obia.
En forbannelse. Jeg vet ikke hvordan det fungerer.
Så sett deg.
Ya-Ya.
La oss være alene, er du snill. Jeg må jobbe.
Når du er klar, Ya-Ya.
Jeg skal lage te.
Så snakk. Hvem er denne djevelen du vil ha bort?
Han er utbygger. Går under navnet Christopher.
Min venn Willy sier at han kommer med fly hit i kveld.
Da haster det.
- Har du med penger? - Ja.
Og denne er til deg.
Noen har fortalt deg ting. Har du noe som tilhører mannen?
- Han er ikke bahamaner. - Det er sant. Han er fra Statene.
Da må magien være ekstra sterk.
Du vet…
Hvis jeg gjør dette for deg…
…er det mulig at han dør.
Hva enn Gud vil.
Se på deg.
Hopper uti med begge beina.
Greit.
Neste gang du kommer, kan du bli og holde meg med selskap.
Men bare du. Ingen ape.
Kanskje vi kan ta et par glass rom sammen, du og jeg.
Men ikke i kveld.
- Hva er det du gjør? Gå! - OK.
Av en eller annen grunn kunne Madeline bare tenke på
at Phinney hadde latt henne velge restaurant i kveld.
Går det bra?
Nei.
Jeg har alltid lurt på hvorfor det er røde gatelys overalt.
De er for skilpaddeungene.
Når de klekkes, kan de ta det hvite lyset for å være månen, og gå feil vei.
- Herregud. Går det bra med ham? - Jeg tror det bare er for syns skyld.
Jeg kondolerer.
Det virker nok som vi er ved slutten av historien,
men det er bare begynnelsen.
Du svarte ikke. Er du snut?
Jeg har et friår.
Du må svare på mange spørsmål. Jeg håper du kan holde meg utenfor.
Men etterpå kan vi ta en prat og prøve å finne ut hvem som drepte kjæresten din.
Dere husker irritasjonen når jeg hoppet fra Yancys historie
til Nevilles, og ba dere være tålmodige?
Nei. Slem ape. Slem ape.
Jeg har fortalt historier til dumme turister i årevis.
Jeg kaller deg ikke dum, men jeg visste godt hva jeg gjorde.
For mens Neville så utbyggeren Christopher vasse i land,
håper jeg det endelig er klart.
Jeg fortalte ikke to historier.
Jeg fortalte én.
Tekst: Evy Hvidsten